قرأت في الأرشيف إن الكحل والمانيكير حلال لأنهما من الزينة الظاهرة، لكن كريم الأساس والروج حرام لإن مفيش دليل ولو ضعيف (والكلام لك) إنهم حلال مع إنهم كانوا موجودين في عهد السلف، هو ليه لازم دليل إنهم حلال؟ هو مش الأصل في كل شيء الحل ومحتاجين دليل لو حرام؟ أنا فعلاً عايز أفهم لإني متلخبط Mohsen Elbarbary
لأ مش الأصل في كل شيء الحل، فيه حاجات كتير الأصل فيها التحريم ومحتاجين دليل للحل، منها الفروج مثلا الأصل فيها التحريم إلا بدليل يبيح الفرج زي نكاح الزوجات، وزي اللحوم الأصل فيها التحريم إلا اللحوم المنصوص عليها واللي يثبت كمان إنها مذكاة، وزي العبادات كلها الأصل فيها التحريم إلا بدليل يثبت مشروعيتها، و، ومنها الدماء فالأصل إن دم أي مسلم حرام إلا بدليل يبيح دمه زي إنه يكون قاتل، ومنها الزينة اللي تظهر. إيه الدليل إن الأصل فيها التحريم؟ إن الآية بتقول: ولا يبدين زينتهن إلا  كده خلاص بقى الأصل التحريم إلا ما استثنته الآية. طيب الآية استثنت الزينة معتادة الظهور في زمن النص، طيب ودي هنعرفها منين؟ من نصوص وأحوال الذين نزل فيهم الخطاب، يا جماعة لو سمحتم إيه ما ظهر منها اللي الآية اسثنته وكنتم بتظهروه؟ قالوا لنا النصوص اللي في الإجابة اللي عندي، والنصوص دي فيها المستثنيان دي بس ويبقى غيرها على أصل التحريم بتاع: ولا يبدين زينتهن.